Parepare

Parepare estas marhavena urbego en insulo Sulaveso, en provinco Suda Sulaveso en Indonezio. Parepare konsistas el 4 distriktoj. La loknomo rilatas al "bona haveno". Geografio Parepare situas en sudokcidenta parto de la insulo laŭ malgranda golfo grandparte sur monteta areo. Provinca ĉefurbo Makassar troviĝas 127, Palopo 128, Paluo 347, Balikpapan 435, Denpasar 710, Surabajo 842, Semarang 1071, Jogjakarto 1107, Bandungo 1367, ĉefurbo Ĝakarto 1437, Palembang 1653, Bandar Lampung 1599, Batam 1823, Pekanbaru 2081, Medano 2476, Banda Aceh 2901 kilometrojn (aere) [1]. Historio En nuna loko de Parepare kreskiĝis sovaĝe nur arbustoj. En la 14-a jarcento ĝi apartenis al regno, en la sekva jarcento reĝlando. La nederlandanoj konkeris tiun lokon pro la bona haveno. Sekvis la japana dominado inter 1942-1945. Parepare akiris la internacian statuson urbego (pli granda, ol cent mil) fine de 1980-aj jaroj. Ekonomio Parepare estas agronomia loko, sed la areo taŭgas grandparte por brutaro. Ekzistas iom da produktoj de rizoj kaj kakaofaboj. Multe da homoj fiŝkaptadas. Trafiko Parepare havas trairan ĉefvojon laŭ la marbordo (sude al Makassar), krome kuras vojo al interno de la insulo (ekzemple al Palopo). Menciindas la marhaveno. La trajno inter Makassar kaj Parepare daŭre estas projekto. Klimato Parepare havas tropikan musonan klimaton (Am). En ĉiuj monatoj pluvas, resume jare 2085 mm. Inter julio-septembro iomete pli malofte pluvas. La averaĝa jara temperaturo estas 27 °C kaj varias inter 23-31 °C. Ne estas grandaj diferencoj inter la monatoj. Vidindaĵoj moskeo mara strando botanika ĝardeno de 1920 koralaj rifoj Famuloj Jusuf Habibie (tria prezidanto de Indonezio) naskiĝis en Parepare. Ĝemelurboj Tawau, Malajzio Fontoj WikiTrans